M e s t s k á    č a s ť   B r a t i s l a v a  -  N o v é   M e s t o

Materiál na rokovanie							
Miestneho zastupiteľstva
dňa 11. 10. 2011

Návrh 
na zrušenie uznesenia zo 6. zasadnutia Miestneho zastupiteľstva mestskej časti Bratislava – Nové Mesto č. 6/20 zo dňa 20. 9. 2011

Predkladá :							Materiál obsahuje :
Ing. Róbert Molnár						1. Návrh uznesenia
poverený riadením EKO-podniku VPS			2. Dôvodovú správu
								3. Výpis z uznesenia

Spracovateľ :							Stanovisko právnej skupiny : 
Ing. Róbert Molnár						- nie je potreba právneho	
poverený riadením EKO-podniku VPS			  posúdenia

Na rokovanie prizvať :
	   -  

Október 2011

Návrh uznesenia

Miestne zastupiteľstvo

s c h v a ľ u j e

zrušenie uznesenia zo 6. zasadnutia Miestneho zastupiteľstva mestskej časti Bratislava – Nové Mesto č. 6/20 zo dňa 20. 9. 2011

a/ bez pripomienok
b/ s pripomienkami

Dôvodová správa

Uznesením Miestneho zastupiteľstva  MČ BNM č. 6/20 dňa 20. 9. 2011  miestne zastupiteľstvo schválilo nájom časti obecného pozemku o výmere 54,78 m/2 z pozemku parc. č. 15120/1 v k.ú. Nové Mesto na Kuchajde na zriadenie garáži  za nájomné 50 €/m2/mesiac pre firmu LEYUAN, spol. s r.o. Tomášiková 27, 821 04 Bratislava na obdobie od 1. 6. 2011 na dobu neurčitú. 

Nájomca nehnuteľnosti firma LEYUAN, spol. s r.o. Tomášikova 27, 831 04 Bratislava listom zo dňa 1. 6. 2011 požiadal o uzatvorenie nájomnej zmluvy na časť obecného pozemku parc. č. 15120/1 k. ú. Nové Mesto pod troma betónovými garážami v areáli prírodného kúpaliska Kuchajda o výmere 36 m/2. Premeraním predmetného pozemku sme zistili, že tri betónové garáže majú výmeru 54,78 m/2.
Dňa 15. 6. 2011 sme podľa Zásad hospodárenia s majetkom hlavného mesta SR Bratislavy zvereným do správy mestskej časti Bratislava - Nové Mesto a s majetkom vlastným podľa článku 9 ods. 7 požiadali o predchádzajúci súhlas na uzatvorenie nájomnej zmluvy o prenájme časti obecného pozemku v k. ú. Bratislava - Nové Mesto  parc. č. 15120/1 starostu Mestskej časti BNM. Starosta Mestskej časti BNM udelil súhlas k uzatvoreniu nájomnej zmluvy  dňa 9. 8. 2011.
Za prenájom časti obecného pozemku sme navrhli cenu 50 €/m2/rok.
Betónové garáže boli do areálu prírodného kúpaliska Kuchajda dovezené v roku 2000. Na areál prírodného kúpaliska Kuchajda  nebol vypracovaný geometrický plán, podľa predchádzajúcich informácii garáže sa nachádzali na súkromnom pozemku.   Kontrolou sme zistili, že garáže sa nachádzajú na obecnom pozemku. 

Listom zo dňa 18. 9. 2011 nás požiadal majiteľ nehnuteľnosti stojacej na parc. č. 15120/2 k. ú. Nové Mesto JUDr. Viliam Žákovič, bytom Starohradská 14, 851 05 Bratislava o:
1.	prenájom časti obecného pozemku na parc. č. 15120/11 k.ú.  Nové Mesto o výmere 18 m/2,na ktorom stojí garáž – prístrešok na domový odpad,
2.	prenájom časti obecného pozemku na parc. č. 15120/12 k.ú.  Nové Mesto a parc. č. 15120/13 k.ú.  Nové Mesto o výmere spolu 36 m/2, na ktorom stoja dve garáže – sklad  návratných obalov,
3.	prenájom časti nehnuteľnosti parc. č. 15120/9 k.ú.  Nové Mesto o výmere 103 m/2  na letnú terasu, 
4.	prenájom časti obecného pozemku  na umiestnenie 2 informačných tabúľ.

Z vyššie uvedených dôvodov sme vypracovali nový návrh na prenájom časti obecného pozemku pre majiteľa nehnuteľnosti. 

Z tohto dôvodu, navrhujeme uznesenie  Miestneho zastupiteľstva MČ BNM č. 6/20 zo dňa 20. 9. 2011 zrušiť. 

Tento návrh bol prerokovaný v Miestnej rade MČ BNM dňa 4. 10. 2011